Manipur State Film Development Society na maru oiba thoudang louduna WIN Foundation, Documentary Resource Initiative (DRI) amasung TC Foundation na sinduna tha asigi 24 dagi chatharakhiba lamdam asigi documentary filmmaker sing gi oiba workshop ngasi loisinkhre.
 Konung Mamang da leiba Manipur State Film Development Socirty gi preview theatre da pangthokhiba workshop loisinbagi thouram aduda lamdam asigi maming leiraba Intrepreneur 4 saruk yakhi.
 Intrepreneur 4 adudi Dhabali Thangjam, Konica Khuraijam, Network Services ki Popritier Radheshyam Oinam amadi Wahengbam Brajamani ni.  Makhoi 4 na workshop asida saruk yariba filmmaker singna puthokliba film sing gi matangda kupna khanna-neinakhi.
 Madugi mathakta documentary film nambada thengnariba sel thum gi matangdasu khannakhi.  Loinana makhoi gi maikeidagi magun leiba film puthoknaba hotnabada angamba thakta mateng pangani haiba wapham sing thamnakhi.
 Entrepreneur Thangjam Dhabali na haikhiba film ama puthokpa matamda finacial support yamna mathou tai.  Masimakna film nambada producer mathou taribani.  Entrepreneur ama oina Workshop asina saruk yaba lakliba asimak sel paire haiduna lakpa nate.
 Manipuri film bu documentation touhounaba amadi hourakliba talent leiraba lamdam asigi filmmaker singna magun leiba film puthokpada mateng kharada oirabasu pangduna malemgi thakta Manipur gi information youhanbada mateng oinaba thorakpani.
 Loinana esamak medical amadi hospitality management da matam sangna thabak tourakle hairaduna Manipuri film kannaba film da mai onsiba houragani haina Thangjam Dhabali na makha tana phongdokhi.  Loinana workshop aduda saruk yariba documentary film 8 gi manungda entrepreneur 4 asina apamba film sing toinganba project tounabagidamak khan-gatakani.
 Madugi mathakta chayol amagi manungda khan-gatlaba film singda senthang pithagani hairi.  Amaromda “Reality story telling A Project Development workshop” haiba hirambda chathariba Documentor Imphal Edition 4 asida saruk yariba documentary film 8 gi manungda khwaidagi phaba film aduda calcutta da base touba Documentary Resource Initiative (DRI) na DOC EDGE Award su lanthokani hairi.
 Numit 5 gi workshop asida mentor oina saruk yakhiba saknairaba filmmakers Pankaj Rishikumar, Deepa Dhanraj Supriyo Sen amadi Manipur State Film Television Institute ki Director Nilotpal Majumdar da workshop loisinbaga mari leinana MSFDS ki Secretary BM.  Sunzu na memento amadi lengyan piduna ekai khumnaba utkhi.
 (Sunzu Bachaspatimayum)
Secretary,
Manipur State Film Development Society (MSFDS)
* Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 